6/10 beslutter vi os for at skifte abonnement. Telenor har familie rabat, så vi vil skifte 3 numre +bestille 3 nye Iphone 6. 
Telenor sælgeren siger, at der er ventetid på telefonerne, så han vil kontakte os, når de er på lager, men vi mister ikke vores nummer i køen. Vi skal bruge 3 abonnementer 2 X Fri tale 8 gb og 1 Fri tale 20 gb. Den sidste skal vi bruge datadeling på til sommerhus, så her vil sælgeren som ekstra service smide et ekstra datakort med til vores usb modem uden beregning. En anden afgørende faktor, var sælgers forsikring om, at man kunne bruge sin telefon i Thailand for kun 59 øre/min med en tillægsservice. Perfekt når man rejser meget i netop Thailand. Ydermere skulle den flinke sælger ikke engang bruge fuldmagter. Han kunne bare trække numrene over fra 3 mobil automatisk.
Nemt og lige til. Lige det vi havde brug for og så med familie rabat.
Så meget så godt.  
Nogle minutter efter samtalen med sælger var afsluttet, modtager vi mails med bekræftelser, og så starter alle problemerne. 
1.	Ingen af rabatterne på familie abonnement er korrekte
2.	Jeg kan til trods for løfte og krav om dette ikke få bekræftet prisen på udlandstelefoni i Thailand nogen steder i det tilsendte materiale.
Jeg reagerer hurtigt og ringer til Telenors kundeservice. Via dem får jeg igen fat i sælger, der forsikre om at alt er korrekt, og at det bare er midlertidig papirer, som jeg ikke behøver at tage notits af, for når den første faktura kommer, er alt i den skønneste orden præcist som aftalt. Mht prisen på udlandstelefoni, så kan jeg først se den i det øjeblik mine numre er overflyttet, og jeg via MIT TELENOR vælger tillægsservicen. Så den meget lave minutpris til Thailand, skulle jeg heller ikke bekymre mig om.
Så går ugerne og sms med anmodning om fuldmagter (som ellers ikke skulle bruges) vælter ind. Datoer for nummerflytning ændres igen og igen. Da vi får sendt diverse fuldmagter, får vi endelig sms med dato for nummer flytning. Så går tiden, og jeg kan ikke forstå, at jeg intet høre fra Telenor. 
Men så sker der det, at der d. 17/10 dumper en regning ind af døren på mobiltbredbånd. Dette har jeg ikke bestilt. Så jeg ringer til Telenor. Det er selvfølgelig en ny sælger, som skal have hele historikken igen. Han kan så oplyse at datadeling ikke kan tilbydes, Iphone 6 ikke er bestilt (vi er ikke engang i kø), og at minutprisen til Thailand er 8,-/min. 
Altså faktisk så forskelligt fra det aftalte som det næsten kunne være. Han kunne dog hjælpe med at rette rabatten på familie til så den passede med numre/abonnementer. Denne nye sælger ville tale med den første sælger og få styr på, hvad der var op og ned. En af dem ville selvfølgelig ringe tilbage med en status i løbet af dagen. 
D17/10 kl ca. 15:30 har jeg stadig intet opkald modtaget og jeg ringer igen ind til kundeservice. Det er selvfølgelig en ny medarbejder igen, og da jeg ikke orker at fortælle/gennemgå alt igen + hidse mig op overfor den stakkel der tager telefonen, beder jeg om at en af de 2 navngivne medarbejdere, der er sat ind i min sag ringer tilbage som aftalt. Som hun siger, så kan de jo nå det endnu. Klokken var kun 15:30, men hun ville for en sikkerhedsskyld sende en påmindelse på mail til pågældende medarbejder.
Jeg hører selvfølgelig intet fra Telenor resten af dagen.  
Så har vi den 18/10. Jeg ringer IGEN til Telenor og får en NY medarbejder i telefonen. Nu orker jeg snart ikke mere, og beder igen denne stakkel om at en af de navngivne sælgere, der skulle kontakte mig dagen før kontakter mig. Efter at have konsulteret sin supervisor, vil hun finde vedkommende, og jeg er så heldig, at den sælger, der i starten lovede guld og grønne skove sidder lige bag hende, og hun har øjenkontakt. Så hun vil få ham til at ringe med det samme. Jeg takker, men gør opmærksom på, at jeg ikke nære nogen forhåbninger om at der sker. 
Nu er klokken 15:54 og NEJ – jeg har stadig ikke hørt fra Telenor og forventer ikke at gøre det i dag.

Det mest tragiske er, at vi end ikke er Telenor kunder endnu. Spørgsmålet er, om vi nogensinde bliver det?  

Desværre skal man give 1 stjerne :-(!